Junkers Ju 87

**Junkers Ju 87 ''Stuka*** (skrátené označenie z nemeckého slova *Sturzkampfflugzeug*). Bol to jednomotorový [[strmhlavý bombardér]] používaný nacistickým [[Nemecko]]m počas [[Druhá svetová vojna|2. svetovej vojny]]. Charakteristický bol najmä svojimi krídlami do tvaru „W“ a kapotovaným podvozkom, na ktorom mal namontované sirény. Bol to vysoko špecializovaný stroj určený primárne na [[strmhlavé bombardovanie]]. Bol symbolom nemeckej [[Blitzkrieg|bleskovej vojny]], jeho slabiny sa prejavili v neskorších fázach vojny: najmä v [[bitka o Britániu|bitke o Britániu]], ako aj na [[východný front (druhá svetová vojna)|východnom fronte]].

== Vznik a vývoj ==
Roku 1933 vypísalo Ríšske ministerstvo letectva súťaž na výrobu strmhlavého bombardéra. Súťaže sa zúčastnili firmy: [[Arado]], [[Blohm & Voss]], [[Heinkel]] a Junkers. Projekt firmy [[Junkers]] si nakoniec získal štátnu zákazku.

Predchodcom Ju 87 bolo podobne koncipované lietadlo Junkers K-47. Prvý prototyp Ju 87V1 vzlietol v septembri [[1935]]. Stroj skonštruoval Herman Polman. Už vtedy získalo lietadlo svoje charakteristické črty, ako bola celokovová konštrukcia centroplánu, či krídla do tvaru „W“ Prototyp bol poháňaný motorom Rolls-Royce Kestrel V s maximálnym výkonom 525 k. Neskoršie prototypy sa líšili motorom Junkers Ju-210A s vyšším výkonom, jednoduchou smerovkou a priezorom v podlahe pre jednoduchšie bombardovanie. Výzbroj sa skladala okrem nesených bômb aj z dvoch guľometov [[MG 17]] v krídlach a jedného [[MG 15]] ovládaného strelcom, pre krytie zadnej polosféry. Prototypy mali nosnosť iba do . Vo svojej dobe bol stroj celkovo dobrý, pomerne kvalitný a spoľahlivý. Skombinoval dobré letové vlastnosti, na svoju triedu dostatočnú manévrovateľnosť, dobrý výhľad z kabíny a presnosť zásahov pri bombardovaní, ktorá sa pohybovala okolo .

Čoskoro roku [[1937]] prišli prvé úpravy Ju 87A-0 a A-1 neskôr dokonalejšia A-2 s novým motorom Ju-210D s väčším výkonom (vyrobilo sa 262 strojov). Luftwaffe však mala k stroju výhrady. Ukázalo sa, že nemá dostatočný dostup, operačný dolet a malú nosnosť bômb. Tieto nedostatky mala odstrániť verzia B. Ju 87B-1 sa líšil od predchodcu odsúvateľným prekrytom (na predošlých verziách sa prekryt kabíny vyklápal do boku), inak navrhnutou prednou časťou trupu a krytom motora. Zmeny boli aj na podvozku, rádiovej anténe a smerovke. Na podvozkovú nohu bola namontovaná siréna tzv. systém Jericho. V prípade zapnutia vydávala siréna pri strmhlavom lete charakteristický kvílivý zvuk, ktorý mal mať psychologický účinok na nepriateľa počas útoku. Iný bol aj motor Ju-211A a neskôr D s výkonom 1000, či neskôr 1200 k A maximalny vzletový výkon bol 1300k. V decembri 1939 začala výroba verzie B-2. Tá sa líšila väčším vodným chladičom a drevenou vrtuľou, ktorá nahradila kovovú. Vylepšenia sa dočkala aj rádiostanica. Verzia B-2 mohla odniesť až  bômb. Tento typ sa dočkal svojho krstu ohňom v [[Španielska občianska vojna (1936)|španielskej občianskej vojne]] neskôr v [[Druhá svetová vojna|2. svetovej vojne]].

== Popis konštrukcie ==
[[Súbor:Ju 87B NAN1Sep43.jpg|náhľad|vpravo|Junkers Ju 87B v roku 1940]]

Junkers Ju 87D bol dvojmiestny, jednomotorový samonosný dolnoplošník s krýdlami tvaru pismena W. Kovová kostra krídiel, pevných aj pohyblivých chvostových plôch bola potiahnutá duralom. Krycie plechy boli takisto duralové. Radový motor s typickým chladičom poháňal trojlistú, drevenú vrtuľu s nastaviteľným uhlom nábehu listov. Podvozok bol pevný. Hlavné podvozkové nohy kapotované v typických aerodynamických „papučiach“ kvapkovitého tvaru. Výzbroj verzie D tvorili dva pevné guľomety MG 81 kalibru  a jeden pohyblivý dvojguľomet rovnakého kalibru.

Na rozdiel od niektorých súdobých strmhlavých bombardérov nemal [[bombovnica|bombovnicu]] ale bomby boli zavesené pod trupom a krídlami. Aby bomba pod trupom pri [[strmhlavé bombardovanie|strmhlavom bombardovaní]] nepoškodila vrtuľu, bol tento stroj vybavený špeciálnou odhadzovacou vidlicou (*Abweisergabel*), ktorá pri odhode dostala bombu mimo okruh vrtule.

== Bojové nasadenie ==
[[Súbor:Warsaw Uprising stuka ju-87 bombing Old Town.jpg|náhľad|vpravo|Stuka pri nálete na Varšavské staré mesto]]

Dňa [[15. august]]a [[1939]] narazilo pri nácviku [[strmhlavé bombardovanie|strmhlavého bombardovania]] 13 Stúk vo formácii do zeme blízko mesta [[Neuhammer]]. Nehodu nikto neprežil.

Počas [[poľská obranná vojna (1939)|prepadnutia Poľska]], útoku na [[Holandsko]], [[Belgicko]] a [[bitka o Francúzsko|Francúzsko]] zaznamenali Ju 87B veľké úspechy a účinne pomáhali postupujúcim nemeckým jednotkám ako „lietajúce delostrelectvo“. Zaznamenali dokonca prvý zostrel, keď [[1. september|1. septembra]] [[1939]] zostrelili poľský [[PZL P.11]]c. Kryté prevahou stíhacích [[Messerschmitt Bf 109|Bf 109]] predvádzali exhibície v presnom bombardovaní vojenských i nevojenských cieľov a tak získali jednak fantastickými úspechmi (za priaznivých podmienok), ako aj výbornou propagandou priam legendárnu povesť univerzálnej všetkoničiacej zbrane. Ale už po jednom mesiaci nasadenia pri [[Bitka o Britániu (druhá svetová vojna)|útokoch na Veľkú Britániu]] v roku [[1940]] britské stíhačky ukázali, že „Stuky“ sú vo svojej skutočnej podobe iba pomalé, neohrabané a nedostatočne ozbrojené jednoúčelové lietadlá a museli byť z bojov kvôli vysokým stratám stiahnuté. Nasadené boli preto v Stredomorí a Afrike, kde britské letectvo nebolo ešte také silné. Pokusom o zlepšenie stroja bola výroba verzie D. Tá bola nasadzovaná hlavne na východnom fronte, kde v prvých rokoch bojov bola skutočne veľkou oporou postupujúcich Nemcov. V roku [[1942]] však [[Vojenské vzdušné sily ZSSR|Sovietske vzdušné sily]] začali byť pre Luftwaffe rovnocenným súperom. Hneď ako stratili Nemci vzdušnú prevahu aj na tomto bojisku, skončili „Stuky“ ako aj éra ich strmhlavých náletov.

Zaujímavosťou bola verzia G, ktorá bola nasadená vo väčšom množstve prvýkrát v [[Kurská bitka|bitke v Kurskom oblúku]]. [[Vojenská taktika|Taktika]] útoku na [[tank]]y vyzerala tak, že sa stroje zniesli z oblohy podobne ako pri strmhlavom bombardovaní, ale nezhadzovali bomby, ale mierili svoje kanóny na zadnú časť tankov. Tam sa nachádzalo ich najslabšie pancierovanie. Napriek tomu že množstvo nesenej munície do týchto  kanónov nebolo veľké, dokázali počas jedného letu zničiť až 6 [[tank]]ov. 

Nemecký bojový pilot [[Hans-Ulrich Rudel]] na strojoch Ju 87 a [[Focke-Wulf Fw 190|Fw 190]] zničil v priebehu vojny 517 tankov. 

Celkovo bolo vyrobených vyše 6 000 strojov Junkers Ju 87 všetkých verzii.

== Ďalšie podverzie ==
[[Súbor:Ju87 G2 2.jpg|náhľad|vpravo|Protitanková verzia Ju 87G, detail na závesník a bombu]]
[[Súbor:Bundesarchiv Bild 101I-655-5976-04, Russland, Sturzkampfbomber Junkers Ju 87 G.jpg|náhľad|vpravo|Protitanková verzia Ju 87G s  kanónmi]]

* Ju 87B-2 U1 alebo tiež (U2) – mala inú rádiostanicu
* Ju 87B-2 U3 – mala zlepšené pancierovanie posádky
* Ju 87B-2 U4 – verzia ktorá používala namiesto kolies, snežné lyže (nevyrábala sa sériovo)
* Ju 87B-2 trop – verzia určená do púštnych podmienok
* Ju 87C – určená pre lietadlové lode
* Ju 87R-1 – mala predĺžený dolet, možnosť niesť vonkajšie prídavné nádrže a celková nosnoť zväčšená o 
* Ju 87D-1 – bola najpočetnejšia verzia (1037 ks), ktorá bola upravená na základe prvých bojových skúseností. Zlepšené bolo najmä pancierovanie osádky, zmenila sa obranná výzbroj z MG 15 na dvojhlavňový MG 81Z, použitá bola novšia verzia motoru Ju-211F a neskôr od februára 1941 J. Úpravy sa dočkal aj podvozok a podvesy, takže lietadlo odnieslo až  bômb.
* Ju 87D-1 trop – verzia určená do púštnych podmienok
* Ju 87D-2 – verzia určená na ťahanie klzákov
* Ju 87D-3 – verzia pre útoky na pozemné ciele (teda zmena, oproti strmhlavému bombardovaniu)
* Ju 87D-4 – torpédový bombardér
* Ju 87D-5 –  verzia pre útoky na pozemné ciele, zlepšené pancierovanie, výzbroj 2x  kanóny MG 151/20, zväčšené rozpätie krídel; niekoľko kusov tejto verzie bolo od marca 1943 vyrobených aj na Slovensku v továrni v [[Letisko Trenčín|Trenčianskych Biskupiciach]]
* Ju 87D-6 – zjednodušenie predošlej verzie, nevyrábané sériovo
* Ju 87D-7 a D-8 – nočné bombardéry, nový motor Ju-211P (1500 k), odstránené vzdušné brzdy
* Ju 87E – opäť novšia verzia pre lietadlové lode, ktorá mohla niesť i torpéda
* Ju 87F – verzia s väčším rozpätím krídel, nevyrábaná sériovo
* Ju 87G – verzia odvodená sa od verzie D-5, ale špeciálne určená na boj proti tankom. Bola vybavená dvomi  kanónmi BK-3,7. Vznikla na podnet nemeckého esa [[Hans-Ulrich Rudel|Hansa Urlicha Rudela]] lietajúcom na strojoch Ju 87. Skúšaná už v roku 1942. Prvýkrát nasadená v boji vo väčšom množstve roku 1943 v [[bitka v Kurskom oblúku|bitke v Kurskom oblúku]].
* Ju 87H – verzia s dvojitým riadením, cvičná

== Technické údaje verzia D ==
[[Súbor:Junkers Ju 87B-2 Stuka.svg|thumb|300px|Junkers Ju 87B-2 Stuka]]
* *'Posádka:**
* **Rozpätie:** 
* **Dĺžka:** 
* **Výška:** 
* **Nosná plocha:** 
* **Hmotnosť prázdneho stroja:** 
* **Maximálna vzletová hmotnosť:** 
* **Motor:** Junkers Jumo 211 s výkonom 956 kW (1 300 k)
* **Maximálna rýchlosť vo vodorovnom lete:** /h
* **Dostup:** 
* **Dolet:*' 

== Referencie ==
* ŠOREL, Václav: *Letadla čekoslovenských pilotů*. Praha: Albatros, 1986
* NĚMEČEK, Václav: *Vojenská letadla 3''. Praha: Naše Vojsko, 1992. ISBN 80-206-0117-1

## Iné projekty

## Externé odkazy
* Junkers Ju 87 (http://airwar.valka.cz/muzeum/), česky 

Kategória:Lietadlá Junkers
Kategória:Lietadlá druhej svetovej vojny
Kategória:Nemecké bombardovacie lietadlá
Kategória:Strmhlavé bombardovacie lietadlá